钦定古今图书集成/明伦汇编/官常典/第629卷 > 汪緽
## 钦定古今图书集成/明伦汇编/官常典/第629卷 > 汪緽

按《黟县志》：“緽字仲理，侍御义和之子。补承务郎，历复

幕，调德安。倅时方备边，以军储为急，版曹条下，同郡
守均籴几十万石，边例酬赏，饷台以亟上闻。緽谓广
积贮，效忠勤，皆臣子分内事，何以规赏为？”置不问。倅
厅财计优裕，两制常赋如期趣发，前次滥额取赢，往
往掩而归橐。緽以馀帑十万缗上制司，以万缗助郡，
犹存数万以与代者，一毫无所私。命之寿昌，改界汉
阳，转朝散大夫。